 NA RICHARD MUNGUTI ALIYEKUWA Waziri wa Fedha Henry Rotich atajua hatima ya kesi inayomkabili ya kashfa ya Sh63 bilioni katika ujenzi wa mabwawa ya Arror na Kimwarer mnamo Novemba 14, 2023, mahakama itakapoamua ikiwa yuko na kesi ya kujibu au la. Hakimu mkuu katika mahakama ya kuamua kesi za ufisadi Bi Eunice Nyuttu alitenga siku hiyo baada ya upande wa mashtaka kufunga kesi baada ya kuwaita mashahidi 49. Kati ya mashahidi hao 49, ni mashahidi 15 waliotoa ushahidi. Wale wengine 34 hawakutoa ushahidi ila walifika kortini na viongozi wa mashtaka Geoffrey Obiri na Oliver Muriithi kueleza mahakama, “hatuna maswali kwa mashahidi hawa”. Mabw Obiri na Muriithi pamoja na mawakili wanaowatetea washtakiwa walitakiwa wawasilishe mawasilisho ya ikiwa washtakiwa wataachiliwa ama watasukumwa kizimbani kujitetea. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  